Lav et referat af nedenstående tekst:

Tekst:
Søren Frederiksen slog aldrig rigtigt til i FC København efter skiftet fra Sønderjyske i efteråret 2010. En korsbåndsskade betød, at U/21-angriberen havde svære vilkår i hovedstadsklubben. Nu får han til gengæld en ny chance i AaB, der har skrevet en toårig kontrakt med angriberen. - Vi får tilgang af en ung, talentfuld og ikke mindst sulten spiller, og både Søren og vi har en tro på, at han kan få forløst sit potentiale i AaB, siger sportschef Lynge Jakobsen i en pressemeddelelse. Søren Frederiksen selv er også overbevist om, at han har taget et rigtigt skridt i karrieren. - AaB har et godt hold, og jeg tror, spillestilen passer mig, så derfor var jeg med det samme interesseret, da AaB viste sig som en mulighed, siger han. Søren Frederiksen har spillet 8 U/21-landskampe. Han var udlejet til både Sønderjyske og Vejle-Kolding Boldklub, mens han var på kontrakt i FC København. Hør hvad Søren Frederiksen ser frem til ved skiftet til AaB ved at trykke på videoklippet øverst i artiklen.

Referat:
Angriberen Søren Frederiksen rykker til Nordjylland efter et mislykket ophold i FC København.